Fuq l-X Distrett (jiġifieri d-Distrett ta' Tas-Sliema) Harry Vassallo kiseb 524 vot fl-ewwel għadd li żdiedu b'101 vot ieħor sat-12 il-għadd. Dawn il-voti kisibhom hekk : fit-tieni għadd kiseb 7 voti meta ġew eliminati Anthony Bartolo (AN) u James S. Cauchi (indipendenti), fit-tielet għadd kiseb 6 voti meta ġie eliminat Franco Galea (PN), fir-raba' għadd kiseb 27 vot meta ġie eliminat Philip Beattie (AN), fil-ħames għadd kiseb 7 voti meta ġie eliminat Donald C. Felice (PN), fis-sitt għadd kiseb vot wieħed meta ġie eliminat Joe Falzon (PN), fis-seba' għadd kiseb vot wieħed meta ġie eliminat Gino Cauchi (MLP), fit-tmien għadd kiseb 9 voti meta ġie eliminat Christian P.Bonett (MLP), fid-disa' għadd kiseb 8 voti meta ġie eliminat Paul Borg Olivier (PN), fl-għaxar għadd kiseb 13-il vot meta ġie eliminat Pippo Psaila (PN), fil-ħdax-il għadd kiseb 16-il vot meta ġie eliminat Martin Debono (MLP), fit-tnax-il għadd kiseb 6 voti meta ġie eliminat Leo Brincat (MLP). Harry ġie eliminat fit-13-il-għadd u f'dak il-ħin il-voti kollha li kellu (625) tqassmu kif ġej : 163 vot marru għand kandidati tal-MLP (109 għand Evarist Bartolo, 17 għand Joe Cuschieri, 32 għand Michael Falzon u 5 għand Adrian Vassallo), 270 vot marru għand kandidati tal-PN (59 għand Robert Arrigo, 60 għand Dolores Cristina, 30 għand John Dalli, 34 għand Michael Frendo, 28 għand Karl Gouder, 28 għand George Pullicino u 31 għand Francis Zammit Dimech), 192 vot intilfu għax ma kienux trasferibbli. Jiġifieri meta ġie eliminat Harry, 26% tal-voti marru għand l-MLP, 43% marru għand il-PN u l-bqija (31%) ma riedu jafu b'ħadd iktar wara li vvutaw lilu ! Insomma iddeċidew il-votanti fejn marru l-voti tagħhom !